  



**„Mācību iekārtu un aprīkojuma piegāde un uzstādīšana”**

**(ID.Nr.RT2014/11-5.ERAF)**

Iepirkumu komisija ir saņēmusi pretendenta jautājumus par atklātu konkursu „Mācību iekārtu un aprīkojuma piegāde un uzstādīšana” (ID.Nr.RT2014/11-5.ERAF), izskatījusi tos un sniedz atbildi uz tiem.

|  |  |  |
| --- | --- | --- |
| **Nr.p.k.** | **Jautājums** | **Atbilde** |
| 1. | Nolikumā norādīts, ka iepirkuma priekšmets nav sadalīts daļās un ietver iekārtas un aprīkojumu (CPV kods: 39141000-2; CPV koda nosaukums: aprīkojums ēdienu pagatavošanai).Tehniskajā specifikācijā Pielikums Nr.3 tiek minēti sekojoši priekšmeti — *Elektriskā plīts, Vitrīna konditorejai, Vāki no nerūsējošā tērauda, Kafijas tasīšu sildītājs, Ledus ģenerators, Trauku skalošanas duša, Galds no nerūsējošā tērauda, Krāns – maisītājs ar izvelkamu dušu, Pasterizators, Baktericīdā lampa, Sastatnes no nerūsējošā tērauda kā arī pilnīgi nesaprotams Pielikuma Nr.3 apakšpielikums, kurā norādīti dažādi trauki*. Kopā 300 pilnīgi dažādas pēc pielietojuma un CPV koda priekšmeti. Pretendents izvērtējot iepirkuma specifikāciju, saskaņā ar Publisko iepirkuma likuma 17.panta pirmo un trešo daļu, uzskata, ka Pasūtītājs ierobežo brīvo konkurenci, prasot pretendentus piegādāt ēdienu gatavošanas iekārtas kopā ar mēbelēm un citām savstarpēji nevienlīdzīgām precēm. Izvērtējot iekārtu specifikāciju Pretendents konstatē, ka pieprasītās industriālās iekārtas nevar būt neatdalāmas no mēbelēm vai saldēšanas iekārtām. Jo apvienojot visas šīs daļas vienā lotē, Pasūtītājs ierobežo potenciālo pretendentu skaitu. Iepirkumā nevarēs piedalīties neviens no mēbeļu ražotājiem ar lielu pieredzi un iespējams ar zemākām cenām, jo mēbeļu ražotājs nav speciālists industriālo iekārtu jomā. Arī aukstuma iekārtu ražotājs vai vietējais ražotāja izpildītājs ir speciālists tikai saldēšanas iekārtu piegādēs un apkopes jomā, bet pārējās lotes kā 192-209.daļā minētās preces ierobežo šo potenciālo pretendentu dalību iepirkumā procedūrā.Apvienojot savstarpēji atdalāmas un savā starpā nesaistītās preces, Pasūtītājs pārkāpj Publisko iepirkuma likumu izvirzīto mērķi — *nodrošināt piegādātāju brīvu konkurenci un valsts līdzekļu efektīvu izmantošanu*.Pretendents lūdz Rēzeknes tehnikumu, ņemot vērā Publisko iepirkuma likuma 2.pantu un 17.panta pirmo un trešo daļu, izskatīt iespēju atļaut pretendentiem iesniegt piedāvājumus par daļām, katrai daļai atsevišķi, vai sadalīt iepirkumu vismaz uz trīs daļām: 1.Daļa — Ēdināšanas iekārtu komplekts, 2.Daļa — Piena pārstrādes laboratorijas komplekts, 3.Daļa — Gaļas un zivju produktu laboratorijas komplekts.Pretendents lūdz Rēzeknes tehnikumu labot CPV kodu atbilstoši visās lotēs pieprasītajām iekārtām, kā arī norādīt iekārtu izmēru pielaides un iespējamos diapazonus, vai sniegt skaidrojumu kāpēc ir norādīts izmērs bez iespējamām pielaidēm. | Iepirkuma priekšmets nav sadalīts daļās, jo visas iekārtas un mēbeles ir paredzētas pārtikas produktu ražošanas procesa un produktu izpētes apmācības nodrošināšanai. Visas iepirkuma pielikumā Nr.3 norādītās iekārtas ir savstarpēji saistītas un tāpēc tās nav sadalāmas atsevišķi dažādās iepirkuma daļās. Jebkura iekārta un aprīkojuma daļa gan tiek novietota, gan darbināta kopā ar kādu citu iepirkuma specifikācijā minēto iekārtu un/vai aprīkojuma daļu.Veicot iepirkumu visām savstarpēji saistītām precēm, pasūtītāja mērķis ir saņemt kvalitatīvāku piegādāto iekārtu un aprīkojuma uzstādīšanas, aprobācijas un apmācību procesu, kā arī nodrošināt vienotus iekārtu garantijas noteikumus, kā arī kvalitatīvu servisu precēm noteiktajā garantijas laikā.Telpu plānojums un projekts ir iepriekš izstrādāts un saskaņots, ir veikts būvniecības iepirkums un telpas tiek gatavotas atbilstoši izstrādātajam būvprojektam. Līdz ar to iekārtu izmēri ir norādīti ar pieļaujamām pielaidēm, kuras ir norādītas tehniskajā specifikācijā.Atkāpes no norādītajiem parametriem izmēros ir iespējamas +/-30 mm robežās, ja nav noteikts citādāk pie produkta apraksta; elektrisko jaudu pielaides ir 3% robežās, ja nav noteikts citādāk pie iekārtu apraksta. |

12.12.2014.